### Beslutning

Godkendt.

### Sagsfremstilling

## Resume og sagens baggrund

Salling Group anmoder Kalundborg Kommune om at igangsætte en planlægning, der skaber grundlag for at opføre en ny dagligvarebutik med tilhørende parkeringsareal mv. i [adresse], på hjørnet af [adresse] og [adresse]. Projektet omfatter, at eksisterende boliger på fire ejendomme nedlægges og nedrives. Den ændrede anvendelse af arealet vil forudsætte, at der gennemføres et kommuneplantillæg med forudgående indkaldelse af ideer og forslag til planlægningen, samt en ny lokalplan. Sagen lægger op til, at udvalget beslutter, hvorvidt der skal indkaldes ideer og forslag til planlægningen.

## Indstillinger

Chefen for Plan, Byg og Miljø indstiller, at der indkaldes ideer og forslag til planlægningen for en ny dagligvarebutik på hjørnet af [adresse] og [adresse] i [adresse].

## Behandling

Teknik- og Miljøudvalget.

## Sagsfremstilling

Salling Group har med fuldmagt fra relevante ejere fremsendt en principansøgning om etablering af ny dagligvarebutik på ca. 1.200 m2 med tilknyttet parkeringsplads mv., se bilag 1. I henhold til kommuneplanens retningslinjer for detailhandel er der tale om en enkeltstående butik til lokalområdets forsyning. Butikken skal primært forsynes Ronni Berg, men også [adresse], [adresse], og Ugerløse og nærliggende landsbyer betragtes som lokalt opland.

Baggrunden for ansøgningen er ønsket om at etablere en velbeliggende, lokal dagligvarebutik med god synlighed og tilgængelighed.

Vejadgang vil ske fra [adresse], mens bløde trafikanter får adgang via [adresse].

*Planforhold*Projektområdet omfatter fire ejendomme, der ligger inden for kommuneplanens rammeområde K09.B04, udlagt til boliger. Projektet forudsætter derfor, at der gennemføres et tillæg til kommuneplanen, der udlægger nyt rammeområde til blandet bolig og erhverv med bestemmelser, der giver grundlag for at opføre en dagligvarebutik på arealet. Der skal desuden udarbejdes en lokalplan.

*Administrationen bemærker*Efter indkaldelsen af ideer og forslag vil sagen blive forelagt udvalget igen med henblik på at beslutte, om planprocessen skal fortsætte.

## Økonomiske konsekvenser

Ingen.